Setu ni arru e miz Ebrel... pell omp choazh ag an hanter... met derchel a raomp, gredus...    Faw a bep tu  Ur chastell er penn arall  Ha kevrin ur  vaouez e-taldin  E-tal an Oriant, 19 04 2006    Gwez an nevez-hañv  Hag he dremm diasur  From ha from  Plañvour, 19 04 2006    An didrouz spis  Goude kriadenn  Ar goelan  Kentel yoga, an Oriant, 20 04 2006    Dre ar choad  Nijadennoù  Del faw nevez  An Ter, eil tro-vale geti, 20 04 2006    Div galon tost  Ur wareg-dilhad  En halegenn  20 04 2006    Linennoù ankouaet  En oabl teñval  Liv an arneñv  Brech, enderv-noz, 21 04 2006    E-touezh an toennoù arall  Ruz ha tort  E-dan an tommzer nevez  An Alre, kreisteiz, amzer gaer, 22 04 2006    Livioù dichortoz ur vuochig-Doue  Hanterouriezh  Ar selloù karantez  Kemperle, 22 04 2006    Ilizig fin  Ar glav  Sonn tro-ha-tro  Iliz Sant-Hern, kreisteiz, 23 04 2006    Del ur  gistinenn-spagn vihan  Gleb un tammig  Ma fas skuizh er geot é sellet dochte  Serr-noz, Brech, 23 04 2006    Buhez, buhez !  Dimeurzh zo du-hont  Da chortoz, heol pe glav  23 04 2006    Du ha fetis  Ur vran difonn  En natur gris ha glas  Brech, da vitin, 24 04 2006